ก่อนหน้านี้เป็นกระเพาะปัสสาวะอักเสบค่ะ และไปรับยามาทาน ตอนนี้ปัสสาวะปกติแล้ว แต่ช่วงนี้รู้สึกมีอาการท้องผูกมากค่ะ ถ่ายไม่ค่อยออก และวันนี้ล่าสุดพึ่งมีเพศสัมพันธ์มา รู้สึกปวดหน่วงที่ท้องน้อยด้านขวา อยากทราบว่าจะเป็นอันตรายอะไรมั้ยคะ พอค้นหาอาการในอินเตอร์เน็ต รู้สึกกังวลว่าจะเป็นเนื้องอกมดลูกค่ะ
สวัสดีค่ะ อาการปวดหน่วงท้องน้อยด้านขวา อาจเป็นอาการที่เกิดจากท้องผูกได้ค่ะ นอกจากนี้อาจเกิดจาก1.ท้องนอกมดลูกด้านขวาแต่จะมีอาการขาดประจำเดือนมาก่อน และอาการปวดท้องจะเป็นแบบรุนแรง และมีเลือดออกจากช่องคลอดผิดปกติ2.ปีกมดลูกด้านขวาอักเสบ มักเป็นผลต่อเนื่องจากมดลูกอักเสบ แต่มักมีตกขาวที่ผิดปกติร่วมด้วย มีเจ็บท้องน้อยขณะมีเพศสัมพันธ์ ปัสสาวะแสบขัด บางรายอาจมีไข้ร่วมด้วย3. มีซีสต์หรือเนื้องอกของปีกมดลูก หรือของรังไข่ด้านขวา แต่อาการปวดมักเป็นๆ หายๆ หรือเป็นเรื้อรัง อาการปวดอาจเป็นมากขึ้นในขณะที่เป็นประจำเดือน และอาจมีประจำเดือนผิดปกติร่วมด้วยสำหรับเนื้องอกมดลูก มักทำให้มีประจำเดือนมานานกว่าปกติ หรือมีเลือดประจำเดือนออกมาก มีปวดท้องน้อยมากขณะมีประจำเดือน ส่วนในช่วงที่ไม่มีประจำเดือนมักไม่ได้ทำให้มีปวดท้องน้อย4.ไส้ติ่งอักเสบแต่อาการปวดท้องจะเป็นแบบเฉียบพลันและรุนแรงขึ้นเรื่อยๆ มีไข้ต่ำๆ บางรายอาจมีอาการอื่นๆ ร่วม เช่น คลื่นไส้ อาเจียน ท้องผูกหรือท้องเสีย ปัสสาวะบ่อย เป็นต้นในเบื้องต้นควรรักษาอาการท้องผูกให้หาย หากอาการท้องผูกหายไปและอาการปวดท้องน้อยดังกล่าวหายไปด้วย ก็ไม่จำเป็นต้องทำอะไร แต่หากอาการท้องผูกหายแล้ว แต่อาการปวดท้องน้อยยังคงเป้นอยู่ อาการปวดรุนแรงขึ้น หรือมีอาการอื่นๆ ร่วม เช่น ตกขาวผิดปกติ มีไข้ ประจำเดือนผิดปกติ เป็นต้น ควรไปพบแพทย์เพื่อหาสาเหตุค่ะ